Мајка и дијете
Дала мајка своме ђетету шест ораха, али да их не поједе све један иза другога него сваке уре по један; и ако тако уради да ће му дати опет друге шест. Дијете на то пристане и почне првога на 6 ура из јутра, па сваке уре по један. Кажите ми: кад је првога изио на 6 ура, шестога кад је свршио? — Богме, шест ораха било, а сваке уре по једнога, од шест, дакле у подне је изио шестога. — Није истина! него потоњега на 11 ура.

Референце

Извор 
Врчевић, В. 1868. Српске народне приповијетке понајвише кратке и шаљиве. Биоград: Српско учено друштво. стр. 203.

Српске народне приповетке
Народне шаљиве приче